text: Landsbankin: Útlánsvøksturin eitt vet hægri, enn við árslok
text: #000001
text: Samlaðu útlánini øktust við 1,1 mia. kr. ella við 5,4% í apríl 2022 í mun til apríl í fjør. Føroysku bankarnir hava økt útlánini við 500 mió. kr. í hesum tíðarskeiði, men um 600 mió. kr. stava frá øktum útlánum frá donskum realkredittstovnum. Verður einans hugt at føroysku peningastovnunum, var vøksturin í útlánunum 3% í sama tíðarskeiði. Vøksturin í útlánunum var í apríl mánað 2022 eitt vet størri, enn við árslok tá hann var 2,7%
text: #000002
text: Føroysku bankarnir høvdu útlán fyri tilsamans 16,7 mia. kr. í apríl 2022 til føroyskar kundar. Í apríl í fjør vóru útlánini 16,2 mia. kr., og tey eru tí økt við 3% ella 500 mió. kr. Vøksturin í útlánunum er eitt vet hægri, enn við endan av fjórða ársfjórðingi 2021, tá tey øktust við 2,7% í mun árið fyri. Føroysku bankarnir hava økt útlánini við 150 mió. kr. til tað almenna, 170 mió. kr. til vinnuna, og 170 mió. kr. til húsarhaldini í apríl 2022 í mun til apríl í fjør.
text: #000003
text: Útlánini frá donsku realkredittstovnunum eru í sama tíðarskeiði økt við 600 mió. kr.; frá 3,4 mia. kr. í apríl 2021 til 4 mia. kr. í apríl 2022, sum er ein vøkstur á 17,5%. Meginparturin av útlánunum hjá donsku realkredittstovnunum er sethúsafígging til føroysk húsarhald.
text: #000004
text: Samanlagt eru útlánini til føroyingar økt við 1,1 mia. kr. frá føroyskum og donskum fíggjarstovnum í hesum tíðarskeiði. Útlánini vóru 21,5 mia. kr. tilsamans og samlaði vøksturin í útlánunum frá føroyskum og donskum fíggjarstovnum tilsamans var um 5,4% í apríl 2022.
text: #000005
text: Serliga er eftirspurningurin hjá vinnuni og kommununum eftir fígging orsøk til vøksturin í útlánunum hjá føroysku bankunum, meðan eftirspurningurin hjá føroyskum húsarhaldum eftir sethúsafígging úr donskum realkredittstovnum er við til at hála samlaða útlánsvøksturin upp í apríl 2022.
text: #000006
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000007